text: Far stjal to-årig fra moderen
  09 november 2011 kl. 09.33
  Politipatruljer fra to politikredse blev natten til onsdag sat ind for at stoppe et familiedrama.
  En far kidnappede sit to-årige barn hos moderen i Vejen.
  Manden tog en taxa til Vejle, hvor han indlogerede sig på et hotel sammen med barnet.
  Moderen anmeldte sagen til Syd- og Sønderjyllands Politi, der fik mobiliseret Sydøstjyllands Politi. 
  Taxachaufføren havde undret sig over, at manden tog ind på et hotel uden bagage, og han gav politiet et tip.
  Kort efter blev manden anholdt, og barnet blev kørt tilbage til moderen i Vejen.
  Manden er nu sigtet for overtrædelser af flere paragraffer i straffeloven.
  